“เที่ยวไปด้วยกัน สุขใจไปกับปันสุข” ต้อนรับนักท่องเที่ยวทั้งชาวไทยและต่างชาติ กระตุ้นการท่องเที่ยวชุมชน
นายอภิชัย ฉัตรเฉลิมกิจ รองผู้ว่าการด้านสินค้าและธุรกิจท่องเที่ยว การท่องเที่ยวแห่งประเทศไทย (ททท.) กล่าวว่า ททท.ร่วมกับหน่วยงานพันธมิตรจัดโครงการ “เที่ยวไปด้วยกัน สุขใจไปกับปันสุข” เป็นการจำลองบรรยากาศการท่องเที่ยวผ่าน “น้องสุขใจ” เป็นตัวการ์ตูน Mascot ของ ททท. ทำหน้าที่เป็นมัคคุเทศน์ตัวน้อยที่จะพา “น้องปันสุข” ตัวแทนนักท่องเที่ยว ออกเดินทางท่องเที่ยวในสถานที่ต่างๆ ของประเทศไทย ผ่านนิทรรศการศิลปะ อีกทั้งยังเปิดโอกาสให้ผู้คนนำความคิดสร้างสรรค์มาช่วยพัฒนามิติต่างๆ ของเมือง กิจกรรมทั้งหมดขับเคลื่อนด้วยฝีมือของกลุ่มภาคีเครือข่ายในพื้นที่และส่งเสริมการรวมกลุ่มของนักสร้างสรรค์รุ่นใหม่ที่สืบต่อภูมิปัญญาท้องถิ่น รวมถึงยกระดับศักยภาพของพื้นชุมชนย่านเมืองเก่าสำหรับโครงการ “เที่ยวไปด้วยกัน สุขใจไปกับปันสุข” ประกอบด้วย 5 สตรีทอาร์ต  ใน 5 พื้นที่ ได้แก่ ตลาดน้อย เป็นย่านเก่าแก่ในเขตกรุงเทพฯ ริมแม่น้ำเจ้าพระยา เป็นตลาดที่ชาวจีนเรียกกันว่า “ตะลัคเกียะ” ตลาดศาลเจ้าโรงทองจังหวัดอ่างทอง หาดใหญ่  จังหวัดสงขลา  หนองประจักษ์ จังหวัดอุดรธานี และเกาะญวน จังหวัดนครสวรรค์ นอกจากนี้ ยังมีกิจกรรมเพื่อสร้างการมีส่วนร่วมกับนักท่องเที่ยว อาทิ กิจกรรม “ตามหาสุขใจกับปันสุข” และกิจกรรม“ถ่ายรูปกับสุขใจและปันสุข” สำหรับผู้ที่สนใจร่วมกิจกรรมสามารถเข้าไปดูรรยละเอียดเพิ่มเติมได้ที่ www.golocalwithsukjaipunsuk.com ระหว่างวันที่ 1-31 กรกฎาคม 2565